Rafik Hariri

Latar belakang

Rafik Hariri dilahirkan dalam keluarga Islam Sunnah di Pelabuhan Sidon, Lubnan.Menerima pendidikan rendah dan menengah di sebuah sekolah di Sidon . Kemudian belajar pentadbiran perniagaan di Universiti Arab Beirut.
Abangnya Shafic Hariri dan kakak bernama Bahia Hariri. Selepas menerima latihan sebagai guru, Rafik meninggalkan Lubnan , bekerja dalam syarikat pembinaan di Arab Saudi tahun 1965.
Beliau mengahwini Nazik Audeh tahun 1965.  Mereka mempunyai 7 anak dan 7 cucu.
1969 mempunyai syarikat pembinaan sendiri bernama  Syarikat Ciconest di mana untung besar ketika harga minyak melonjak tahun 1970-an. Seterusnya menjadi tycoon syarikat pembinaan di Arab Saudi dan di Lubnan. Dia diberi kerakyatan Arab Saudi oleh keluarga diraja Arab Saudi di atas kecemerlangannya dalam sektor pembinaan.
Tahun 1993 beliau memilik stsen televisyen Future TV di Beirut dan menguasai beberapa syarikat media cetak Lubnan. Antaranya ialah Al-mustaqbal (The Future).
Dia juga pemegang saham terbesar dalam Syarikat Solidere, sebuah syarikat kerjasama yang membina semula bandar raya Beirut selepas Perang Saudara Lubnan.
Tahun 1982 dia menyumbang $ 2 juta dolar kepada mangsa serangan Israel di Lubnan. Syarikatnya ditugaskan membersihkan jalan yang musnah dan membina semula jalan raya dengan wang poketnya sendiri.
Selepas Serangan Israel 1982, beliau membawa keluarga diraja Arab Saudi untuk melabur di Beirut bersama Philip Habib, dari Amerika Syarikat. Menerusi  Taif Accord 1989 yang berjaya menamatkan Perang Saudara Lubnan, akhirnya beliau menjadi Perdana Menteri Lubnan.

Kerjaya politik

1992 Rafik Hariri kembali ke Lubnan sebagai Perdana Menteri. Beliau berjaya meletak kembali Beirut  sebagai destinasi pelaburan antarabangsa melalui pembiayaan Eurobond dan Bank Dunia.
Rafik Hariri berkhidmat sebagai Perdana Menteri dari 1992 hingga 1998. Kemudian sekali lagi dari 2000 hingga 2004.
Krisis beliau dengan Presiden Emil Lahoud berikutan tekanan Syria . Beliau meletakkan jawatan tahun 1998 juga atas tekanan Syria.
Berjuta-juta wang diperuntukkan untuk membiayai 30,000 pelajar Lubnan di dalam dan luar negara. Wang poketnya digunakan untuk menyusun semula masyarat Lubnan. 
Perdana Menteri Lubnan sejak Penjajahan Perancis ke atas Lubnan 1943 adalah dari kalangan Islam Sunnah. Dia menyatukan golongan Sunnah, Syiah dan Kristian Maronite.
Rafik Hariri terus menyebelahi Hizbullah walaupun Amerika Syarikat mengecam Hizbullah sebagai pertubuhan pengganas. Baginya Hizbullah telah mengepalai pertahanan melindungi Lubnan dari penjajahan dan serangan Israel. Beliau juga membenarkan Syria melindungi Lubnan dari serangan Israel.
Pada 22 Jun 2005, Lapangan Terbang Antarabangsa Beirut dinamakan Lapangan Terbang Antarabangsa Rafik Hariri. 12 Julai 2006 Israel mengebom lapangan terbang ini sebagai simbolik  memusnahkan karisma dan idealisme Rafik Hariri.

Majalah Fortune

Rafik Hariri tersenarai 100 usahawan terkaya dunia oleh majalah Fortune. 2002 beliau adalah ahli politik terkaya di dunia. Dia dan keluarganya mempunyai $4.3 bilion tahun  2005. Selepas pembunuhannya, keluarga beliau mempunuyai $16.5 bilion tahun 2006. Peliknya , bagaimana $4.3 bilion boleh mendadak kepada $16.5 bilion.
Rafik Hariri mempunyai kepentingan dari Riyadh , Arab Saudi hingga Paris ke Houston. Anaknya Saad Hariri menjalankan Saudi Oger, sebuah syarikat konglomerat pembinaan.
Tahun  1990, anaknya Bahaa Hariri menerima ijazah dari Universiti Boston, Amerika Syarikat.  Bangunan Pengajian Pengurusan di universiti itu dinamakan sebagai Rafik Hariri Building, atas biaya beliau.

Pembunuhan

Pada 14 Februari 2005, Rafik Hariri terbunuh bersama 18 yang lain , termasuk pengawal keselamatan dan bekas Menteri Ekonominya Bassel Fleihan. `1000 kg  Bom TNT dengan kawalan jauh meletupkan kenderaan beliau di Hotel St George, Beirut, Lubnan.